আর অ্যান্ড বি তারকা ড্রেকের উদ্দেশে জেনিফার লোপেজ বলেন, তিনি খুবই বুদ্ধিমান এবং তার প্রতি যথেষ্ট ভালোবাসা রয়েছে পপ তারকার। ওদিকে গণমাধ্যমে প্রকাশ, কদিন আগেই নাকি বিচ্ছেদ করেছে এই যুগল। এ প্রসঙ্গে লোপেজকে প্রশ্ন করা হলে তিনি বলেন, ড্রেককে নিয়ে তার মনে কোনো নেতিবাচক ব্যাপার নেই। যদি কিছু বলতেই হয় তবে সেটি অবশ্যই কানাডিয়ান র‌্যাপারের ইতিবাচক ব্যাপারেই বলবেন। লোপেজ বলেন, ‘অবশ্যই আমি ড্রেককে ভালোবাসি। সে খুবই মেধাবী, বুদ্ধিমান ও অসাধারণ পুরুষ। আমরা একসঙ্গে গান তৈরি করেছি। ঘুরে বেড়িয়েছি। যথেষ্ট উত্তেজনাপূর্ণ সময় কাটিয়েছি আমরা। তার জন্য আমার মনে সবসময় ভালোবাসা থাকবে।’